נועם אלון

הרב נועם יצחק אלון (נולד בכ' באב תשל"ב, 31 ביולי 1972) הוא ראש ישיבת מיר ברכפלד.

ביוגרפיה
נולד וגדל ברחובות, אביו, הרב יואב אלון, בעל תואר דוקטור לפיזיקה ממכון ויצמן למדע, עבד בתעשייה הביטחונית, ואמו, בת שבע, פרופסור אמריטה במכון ויצמן, כלת פרס א.מ.ת. למד בישיבת בני עקיבא נחלים, ב"ישיבת צעירים" ברחובות ובישיבת אור ישראל. נחשב לתלמידו של הרב יגאל רוזן.

התחתן עם גולדה בתו של הרב נתן צבי פינקל, ראש ישיבת מיר. לאחר נישואיו למד בכולל של ישיבת מיר. בקיץ ה'תש"ס (2000) הקים חותנו את ישיבת מיר ברכפלד ומינה אותו לר"מ בישיבה.

בשנת ה'תשס"ח החל לשמש כראש קיבוץ בישיבה.

לאחר פטירת חותנו בשנת ה'תשע"ב מונה לכהן כראש ישיבה לצדו של הרב אריה פינקל. לאחר פטירת האחרון בשנת ה'תשע"ו (2016) הפך לראש הישיבה הבולט.

הרב אלון מוסר בישיבה שיעורים יומיים, לצד שיעורים כלליים אחת לשבועיים, ושיחות.

מתגורר בשכונת סנהדריה המורחבת בירושלים, לו ולרעייתו אחד עשר ילדים.

קישורים חיצוניים
 שיעוריו בקול הלשון
 
 ויהי נועם • כל שתרצו לדעת על ישיבת 'מיר ברכפלד', אבי רבינא, באתר כל הזמן, א' בתמוז ה'תשע"ז, 25.06.2017
 "דרכי נועם", מגזין משפחה, 1329, פרשת לך לך, ו' בחשוון ה'תשע"ח, 26 באוקטובר 2017

הערות שוליים

ראשי ישיבת מיר מודיעין עילית
משפחת פינקל
מודיעין עילית: רבנים
סנהדריה המורחבת: אישים
בוגרי ישיבת נחלים
בוגרי ישיבת אור ישראל
ישראלים שנולדו ב-1972